**9. évfolyam**

**A feladat a római köztársaság történelméhez kapcsolódik (rövid)**

**Mutassa be a hódító háborúk belpolitikai következményeit (Kr.e. II-I. század fordulóján) a források és ismeretei segítségével!**

„A köztársaság akkoriban hatalmas területe már megakadályozta benne a rómaiakat, hogy hűek maradjanak a régi tiszta erkölcsökhöz. A sok ország és nép feletti uralom összekeverte a szokásokat, a rómaiak sokféle életmódot vettek át és fogadtak el mintaképül.” (Plutarkhosz) „Szó sem volt többé törvényről, népszavazásról vagy bírák kisorsolásáról, hiszen mindenki rettegésben élt: vagy rejtőzködött, vagy hallgatott. Ezek után Sulla minden intézkedését, akár consuli, akár proconsuli minőségben hozta őket, érvényesnek és megváltoztathatatlannak nyilvánították. A Forumon a szónoki emelvény előtt felállították aranyozott lovas szobrát ezzel a felirattal: „Cornelius Sulla, a szerencsés hadvezér”. Ezt a melléknevet adták ugyanis neki hízelgői ellenségei felett elért sikereiért, és a talpnyalás állandó melléknevévé tette ezt az elnevezést.” *(Appianos római történetíró)*